زراعت اور کاشتکاروں کی فلاح و بہبود کی وزارت
مرکزی وزیر محترمہ شوبھا کرانڈلازے نے، ریاستی تلنگانہ میں زراعت کے شعبے میں مرکزی اسکیموں کے نفاذ کا جائزہ لیا
انہوں نے کسانوں کی آمدنی دوگنی کرنے کے لئے زرعی برآمدات کو فروغ دینے کی ضرورت پر زور دیا: جی ڈی میٹلا نے مہارت کے مرکز پر کسانوں کے ساتھ بات چیت کی
نئی دہلی 14 ستمبر2021: زراعت ا ور کسانوں کی بہبود کی مرکز ی وزیر مملکت محترمہ شوبھا کرانڈلازے نے زرعی برآمدات کو فروغ دینے کی ضرورت پرزور دیا ہے، جو ایک مناسب وقت کی مدت میں کسانوں کی آمدنی کو دوگنا کرنے کی راہ ہموار کرسکتی ہے ۔ انہوں نے کہا کہ مرکزی سرکار، ریاستی سرکار کے ساتھ ، زرعی مصنوعات کے اہم برآمد کار کے طورپر ہندوستان کو فروغ دے گی۔
شہر میں آج بی آر کے آر بھون میں مرکزی اور ریاستی سرکاروں کے سینئیر زرعی حکام کے ساتھ ایک میٹنگ میں خطاب کرتے ہوئے وزیر موصوفہ نے ایک مخصوص سیل بنانے کی ضرورت پر زوردیا ، جو زرعی برآمدات کی نگرانی کرسکے اور جو مرکز ، ریاستی سرکار، زراعتی اور ڈبہ بند خوراک کی برآمدات کی ترقیاتی اتھارٹی  اور فارمر کے ساتھ اس بات کو یقینی بنانے کے لئے تعاون کرے گا کہ کسانوں کو ان کی پیداوار کے لئے بہتر قیمت حاصل ہوسکے۔ریاست میں 20 لاکھ ایکڑ آراضی پر پام تیل کے درختوں کی کاشت کے اہم مقصدی پروگرام شروع کرنے کے لئے ریاستی سرکار کی ستائش کرتے ہوئے انہوں نے کہا کہ اس سے ملک کو وسیع پیمانے پر غیر ملکی زرمبادلہ کی بچت کرنے میں مدد ملے گی۔ محترمہ کرانڈلازے نے مطلع کیا کہ مرکزی سرکار کے ذریعہ ایسی صنعتوں کے قیام کی کوششیں جاری ہیں ، جو تلہن سے تیل نکال سکیں گی،جس سے تلہن کی کاشت منافع بخش ہوگی۔
زراعت اور کسانو ں کی بہبود کی مرکزی وزیر مملکت محترمہ شوبھا کرانڈلازے ، آج حیدرآباد میں تلنگانہ میں زراعت کی مرکزی اسکیموں کے نفاذ سے متعلق ریاستی حکام کے ساتھ جائزہ میٹنگ میں تلنگانہ کے زراعت ، تعاون اور مارکیٹنگ کے ریاستی وزیر جناب ایس نرنجن ریڈی ، تلنگانہ کے چیف سکریٹری جناب سومیش کمار اور دیگر حکام کو بھی دیکھا جاسکتا ہے
تلنگانہ کے ریاستی وزیر برائے زراعت ، تعاون اور مارکیٹنگ جناب ایس نرنجن ریڈی نے مرکزی وزیر کو ریاستی سرکار کے اُن مختلف اقدامات کے بارے میں تفصیلات سے آگاہ کیا ، جن کے نتیجے میں پچھلے 7برسوںمیں فصلی علاقے میں 38فیصد اضافہ جبکہ فصل کی پیداوار میں 68 فیصد اضافہ ہوا ہے ۔تلنگانہ کے چیف سکریٹری نے ان ابتدائی اسکیموں کے بارے میں تفصیلات فراہم کیں ، جو ریاست میں نافذ کی جارہی ہیں ، جن میں ریتھو بندھو ، ریتھو بیمہ اور ریتھو ویدیکاس شامل ہیں ۔ تفصیلات فراہم کرتے ہوئے ریاستی محکمہ زراعت کے سکریٹری جناب رگھونند ن راؤ نے کہا کہ کسانوں کے لئے سنچائی ، بجلی ، سرمایہ جاتی مدد اور سماجی تحفظ ، ریاست میں زرعی امکانات کی نشوونما کے اہم وسیلے ہیں۔ ریاستی زرعی اور باغبانی کی یونیورسٹیوں کے وائس چانسلر اور آئی سی اے آر ، ایم اے این اے جی ای ، آئی آئی ایم آر اور ریاستی کوآپریٹو بینک کے سینئیر عہدے داران نے اس میٹنگ میں شرکت کی ۔
بعد میں دن کے دوران زراعت اور کسانوں کی بہبود کی مرکزی وزیر مملکت محترمہ شوبھا کرانڈلازے نے حیدرآباد کے جی ڈی میٹلا نے سینٹر آف ایکسی لینس  کا دورہ کیا ۔ انہوں نے ٹیرس پر شہری فارمنگ کا افتتاح کیا اور آج کی دنیا میں شہری فارمنگ اور نئی ٹکنالوجیوں کو اپنانے کی اہمیت پر زور دیا۔وزیر موصوفہ نے حیدرآباد کے اُن شہری کسانوں کو ستائشی اسناد تقسیم کیں ، جنہوں نے حیدرآباد کے تلنگانہ باغبانی کے تربیتی ادارے میں تربیت حاصل کی ہے۔
زراعت اور کسانوں کی بہبود کی مرکزی وزیر مملکت محترمہ شوبھا کرانڈلازے نے حیدرآباد کے جی ڈی میٹلا نے سینٹر آف ایکسی لینس
 کا دورہ کیا ۔
زراعت اور کسانوں کی بہبود کی مرکزی وزیر مملکت محترمہ شوبھا کرانڈلازے نے حیدرآباد کے جی ڈی میٹلا نے سینٹر آف ایکسی لینس
 کا دورہ کیا ۔
زراعت اور کسانوں کی بہبود کی مرکزی وزیر مملکت محترمہ شوبھا کرانڈلازے نے حیدرآباد کے جی ڈی میٹلا نے سینٹر آف ایکسی لینس
 کا دورہ کیا ۔
دورے کے دوران ان کے ہمراہ حکومت ہند کی زراعت اور کسانوں کی بہبود کے محکمے کی جوائنٹ سکریٹری محترمہ شومیتا بسواس حکومت تلنگانہ کے زراعت کے محکمے سکریٹری ایم رگھونندن راؤ ، باغبانی اور گلبانی کے ڈائریکٹر جناب ایل وینٹا کٹ رام ریڈی اور باغبانی اور گلبانی کے محکمے کے دیگر سینئیر افسران بھی موجود تھے۔